**A személyiség komplex fejlesztése a Kincskereső Meseterápia Módszerével: I. blokk meseelemző képzés**

**2023. szeptember 9. Budapest**

A 60 órás továbbképzés az Oktatási Hivatal által akkreditált,a*Kincskereső Meseterápia Módszerére***®** épül.



**Akkreditációs óraszám:** 60

**Nyilvántartási szám:** D/4109/2018

**Alapítási engedély szám:** 9/285/2018

**Felnőttképzési nyilvántartási szám:** B/2020/000277

**A jelentkezéshez szükséges iskolai végzettség:** A képzésre a lent felsorolt akkreditált szakmák elvégzését igazoló BA vagy MA fokozatú egyetemi vagy főiskolai diplomával lehet jelentkezni:

**Akkreditált szakmák és munkakörök (óra elszámolható)**: tanár, tanító, gyógypedagógus, logopédus, kollégiumi nevelő, szociálpedagógus, könyvtáros tanár, fejlesztő pedagógus, óvodapedagógus, gyermekvédelmi felelős, munkaközösség vezető, osztályfőnök, gyakorlóiskolai vezető tanár, óvodai szakvezető, szabadidő szervező

**További akkreditált szakmák (óra nem számolható el, pont nem adható, de tanúsítványra jogosult):** mentálhigiénés szakember, pszichológus, szociológus, orvos, szociális munkás, kommunikációs szakember. Valamint a 2011.évi CXC törvény alapján a továbbképzésbe bekapcsolódhatnak a felsőfokú iskolai végzettséggel rendelkező, a nevelő és oktató munkát közvetlenül segítő munkakörben foglalkoztatottak is.

**A LEA Kincskereső Meseterápiás Képzőhelyének vezetője, a Módszer megalkotója, és szerzői jogának jogosultja:** *Dr. Antalfai Márta, PhD, európai minősítéssel rendelkező kiképző pszichoterapeuta (ECP), nemzetközi jungi analitikus (IAAP)*

**A képzés szervezője:** Lelki Egészségvédő Alapítvány

**A képzést vezeti:** *Török Gabriella,* a Kincskereső Meseterápia Módszerével® dolgozó minősített meseterapeuta.

**A képzés helyszíne:** 1146 Budapest XIV. Thököly út 167. fszt. (kapucsengő: 52)

**Össz-óraszám:** 60 óra

**Csoportlétszám**: 5-10 fő

**A képzés tervezett időpontjai:**

1. 2023. szeptember 9. szombat 10.00-16.00
2. 2023. szeptember 30. szombat 10.00-16.00
3. 2023. október 14. szombat 10.00-16.00
4. 2023. október 28. szombat 10.00-16.00
5. 2023. november 11. szombat 10.00-16.00
6. 2023. december 16. szombat 10.00-16.00
7. 2024. január 13. szombat 10.00-16.00
8. 2024. január 27. szombat 10.00-16.00
9. 2024. február 17. szombat 10.00-16.00
10. 2024. február 24. szombat 10.00-16.00

vizsga: 2024. március 9. 10.00-14.00

**A továbbképzés célja, elsajátítható ismeretek:**

A tanfolyam résztvevői megismerik a Kincskereső Meseterápia Módszerét®, valamint a mesék szimbolikáját mélylélektani megközelítésből. A hallgatók sajátélményű önismereti kiscsoport keretében élik át és tanulják meg a mesék elemzésének, és a mesékkel történő személyiség és önismeretfejlesztésnek a módját. Cél, hogy a tanfolyamon elsajátított ismeretek által képessé váljanak arra, hogy szakmai munkájuk keretein belül a meseelemzés eszközeivel dolgozni tudjanak. A képzés során a hallgatók megismerkednek az évkör és az évszakok meséivel, és azok lelki üzeneteivel. További cél az emberi értékek, „lelki kincseink”, lehetőségeink feltárása, valamint ezen „kincsek” felszínre hozásának elsajátítása, mely folyamat során lehetőség nyílik az addig ismeretlen személyiségrészek megismerésére. Az 5-10 fős kiscsoportokban történő mesefeldolgozás segíti úgy a gyermekek, mint a felnőttek szocializációját, egymásra hangolódását, ezáltal lehetőség nyílik a kapcsolati problémák korrekciójára is.

**Az oktatás formája:** tanfolyami oktatás.

**Tanúsítvány:** A résztvevők a sikeres teljesítést követően tanúsítványt kapnak, amely feljogosít arra, hogy szakmai területükön belül a munkájuk során alkalmazzák a képzésen tanultakat. Az I. blokk sikeres elsajátítását követően a képzés folytatható a II. blokkal (80 órás), amely meseterápiás szakember tanúsítvánnyal zárul, valamint a III. blokkal (100 órás), amely a Kincskereső Meseterápia Módszerével dolgozó egészségvédő és fejlesztő meseterapeuta képesítést ad.

**A tanúsítvány kiadásának feltételei:**

1. Otthoni feladatok elvégzése (pl. mesék elolvasása, meseelemzések elkészítése)
2. Négy tematikai egységből írásos dolgozat készítése
3. Aláírással is alátámasztott jelenlét a foglalkozások min. 90%-án
4. Záródolgozat elkészítése: gyermek vagy felnőtt csoport számára 15 órás meseterápiás folyamat megtervezése a Kincskereső Meseterápia Módszerével. A dolgozat terjedelme 6-8 A4-es nagyságú oldal kinyomtatva, beadásának határideje a tanfolyam befejezése után 3 hónapon belül
5. Záróvizsga teljesítése a megadott tételek alapján
6. A teljes tandíj megfizetése.

**A 60 órás képzés teljes díja: 170.000.- Ft**, mely tartalmazza a felhasznált művészeti eszközök és anyagok, valamint oktatási segédanyagok árát és a vizsgadíjat. **A képzés teljes díja egy összegben, illetve kettő, vagy négy egyenlő részletben fizethető be a következő összegek és határidők betartásával:**

1. **részlet (42.500 Ft): 2023. szeptember 5.**
2. **részlet (42.500 Ft): 2023. október 13.**
3. **részlet (42.500 Ft): 2023. november 10.**
4. **részlet (42.500 Ft): 2023. szeptember 15.**

**Bankszámlaszám: 10405004-49545051-50511049**

A tandíjfizetés kizárólag banki átutalással, vagy K&H banki készpénzbefizetéssel történik a Lelki Egészségvédő Alapítvány számlájára. A közlemény rovatban kérjük feltüntetni az oktató nevét;   
ha nem a hallgató számlájáról érkezik az utalás, akkor közleményben kérjük jelölni a hallgató nevét is.

**Az utalás beérkezését a "FIZETVE" megjegyzéssel kiállított számla 8 napon belüli megküldésével jelezzük vissza.**

**Jelentkezési határidő: 2023. szeptember 5.**

**Jelentkezni lehet:**

emailben a [**lea.pszichologia@gmail.com**](mailto:lea.pszichologia@gmail.com)címre küldött levélben az alábbi csatolmányokkal:

* hiánytalanul és pontosan kitöltött „Általános jelentkezési lap”  
  (letölthető: <http://www.lelkiegeszsegert.hu/muveszetterapia.html>)
* önéletrajz magyar nyelven
* motivációs levél magyar nyelven
* diploma másolat(ok) Az akkreditált képzésre a fent felsorolt (akkreditált munkakörök, akkreditált szakmák) végzettségeket igazoló diplomával lehet jelentkezni. Ha nem magyar nyelvű a diploma, akkor csatoljon róla magyar nyelvű fordítást is.

**Adminisztratív információ**:   
 **Herczeg Andrea**: H-P 11.00 – 15.00: +3630-702-1779, vagy fenti e-mail címen

**Szakmai információ:   
 Törökné Kovács Gabriella:** +3620-386-5451

**A jelentkezési lap és a motivációs levél beérkezése után értesítjük a jelentkezés elfogadásáról, ezt követően a felvétel a tandíj befizetésének sorrendjében történik. Kérjük, figyeljen a befizetési határidőre!**

**Maximális létszám: 10 fő**

**A képzés elkezdésének akadályoztatása esetén a befizetett előleget nem áll módunkban visszatéríteni, de a befizetett összeggel felvétel nyerhető egy következő csoportba, *amennyiben ezt a szándékát 20 nappal az oktatás kezdete előtt jelzi.***

**A képzés megkezdése, majd a Hallgató által történő megszakítása esetén a befizetett képzési díj nem kerül visszafizetésre.**